Konklusioner vedtaget af Rådet og repræsentanterne for medlemsstaternes regeringer, forsamlet i Rådet, om bedre muligheder for unge i landdistrikter og fjerntliggende områder

(2020/C 193/03)

RÅDET OG REPRÆSENTANTERNE FOR MEDLEMSSTATERNES REGERINGER, FORSAMLET I RÅDET,

SOM ANERKENDER,

1. at alle unge bør have lige muligheder i forbindelse med deres personlige og faglige udvikling, uanset hindringer, herunder geografiske udfordringer. Disse udfordringer bliver større under globale kriser, såsom det nye coronavirus (covid-19), der medfører samfundsmæssige forstyrrelser og økonomiske konsekvenser, og som derudover kan svække og isolere unge

2. at EU's strategiske dagsorden 2019-2024 ( 1 ) anerkender, at uligheder, som især berører unge, udgør en stor politisk, social og økonomisk risiko; generations-, territorie- og uddannelsesskel er i udvikling, og nye former for eksklusion er ved at opstå

3. at indtil for nylig boede næsten en tredjedel af EU's befolkning i et landdistrikt, herunder et betydeligt antal unge ( 2 ) . Det er klart, at der er forskelle mellem medlemsstaterne med hensyn til befolkningstæthed og demografisk struktur, både i landdistrikter og fjerntliggende områder. På den anden side anses urbanisering som en af de vigtigste drivkræfter bag forandring for at have en betydelig indvirkning på EU's fremtidige politikker ( 3 )

4. at befolkningen i Den Europæiske Union bliver ældre. Udviklingen er mest udtalt i landdistrikter og fjerntliggende områder, og følgelig har disse områder en større andel af ældre i forskellige medlemsstater ( 4 ) . Disse generationsmæssige og geografiske ubalancer skaber, navnlig når de går hånd i hånd med dårligere socioøkonomiske vilkår, udfordringer med hensyn til at oprette og opretholde omfattende støttetjenester og bæredygtige tjenesteinfrastrukturer, der imødekommer alles behov, som efterfølgende kan have en langsigtet indvirkning på social samhørighed og solidaritet i landdistrikter og fjerntliggende områder

5. at ligestilling og ikkeforskelsbehandling, inklusion og unges deltagelse er blandt de vejledende principper, der ligger til grund for EU-strategien for unge 2019-2027, der inddrager de unges holdninger, som de er kommet til udtryk i de europæiske ungdomsmål og EU's ungdomsdialogproces. Navnlig det europæiske ungdomsmål nr. 6 (Fremme unge i landdistrikterne) sigter mod at skabe betingelser, der gør unge i stand til at få adgang til deres rettigheder og virkeliggøre deres fulde potentiale i landdistrikterne

6. at unge har udpeget miljø- og klimaspørgsmål som et af de områder, som EU bør behandle som topprioritet ( 5 ) . Bekæmpelse af klimaændringer er en af de vigtigste faktorer i udformningen af fremtidige politikker ( 6 ) . Da udvikling af landdistrikterne og EU's strukturfonde spiller en vigtig rolle for opfyldelsen af EU's miljømålsætninger og bekæmpelsen af klimaændringer, bør der overvejes yderligere muligheder for unge i landdistrikter og fjerntliggende områder i forbindelse med sektorer som landbrug, skovbrug, fiskeri eller turisme,

SOM TAGER HENSYN TIL

9. urbaniseringsprocessen og dens mulige indvirkning på landdistrikter og fjerntliggende områder, navnlig for så vidt angår befolkningssammensætning (unge/ældre, kvinder/mænd ( 13 ) , unge akademikere/unge ikkeakademikere) og behovet for at sikre tilgængeligheden af og adgangen til offentlige og kommercielle tjenester, fritidsaktiviteter, gode job og uddannelse af høj kvalitet, digitale og fysiske infrastrukturer, offentlig transport, boliger, sociale faciliteter og sundhedsfaciliteter samt naturressourcernes bæredygtighed

10. vigtigheden af at inddrage idéer, holdninger og kreative bidrag fra unge i medlemsstaterne, herunder dem, der blev indsamlet under høringerne i forbindelse med syvende cyklus af EU's ungdomsdialog, samt bidragene på EU's ungdomskonference i marts 2020 i Zagreb ( 14 ) som led i det specifikke tema »Opportunities for Rural Youth«

11. unge, der ikke er i beskæftigelse eller under uddannelse (NEET) ( 15 ) , i landdistrikter og fjerntliggende områder og behovet for særlig opmærksomhed vedrørende deres uddannelses- og beskæftigelsesudsigter, idet de har en højere risiko for at have færre muligheder ( 16 ) og være mere påvirket af de økonomiske vilkår ( 17 ) i forhold til unge, der ikke er i beskæftigelse eller under uddannelse, i byområder

12. Den Europæiske Unions og dens medlemsstaters tilsagn om at gennemføre De Forenede Nationers 2030-dagsorden for bæredygtig udvikling og verdensmålene for bæredygtig udvikling, navnlig for så vidt angår lokalsamfund og bosættelser og ungdomsrelaterede mål

13. ungdomsarbejde som et værdifuldt instrument til at afhjælpe forskelle mellem land- og bymiljøer på grund af dets potentiale til at bidrage til at inddrage unge (med bred aldersfordeling og forskellig baggrund), herunder unge, der er i fare for at blive ladt i stikken, i forskellige former for aktiviteter i deres respektive lokalsamfund

14. beskæftigelsesmuligheder, der tilbydes via iværksætteraktiviteter, herunder engagement i sociale virksomheder ( 18 ) . Sidstnævnte er et redskab, der sætter unge i stand til på passende vis at håndtere de sociale og beskæftigelsesrelaterede udfordringer og giver dem mulighed for effektivt at udnytte de eksisterende naturressourcer og menneskelige ressourcer på en bæredygtig måde

15. i denne forbindelse aktiviteter inden for den sociale og solidariske økonomi ( 19 ) , som kan bidrage til at forbedre den økonomiske og sociale situation i landdistrikter og fjerntliggende områder og som følge heraf gøre det muligt at opfylde behov og forhåbninger hos unge, der lever i landdistrikter og fjerntliggende områder

16. frivilligt arbejde som et af udtrykkene for aktivt medborgerskab, der kan bidrage til at sikre social inklusion af unge i landdistrikter og fjerntliggende områder samt fremme solidaritet mellem generationerne i landdistrikter og fjerntliggende områder, navnlig med henblik på at bidrage til lokalsamfundenes robusthed til at tackle modgang og kriser som f.eks. covid-19

17. grænseoverskridende samarbejde mellem fjerntliggende områder og landdistrikter i medlemsstaternes grænseregioner, som kan støtte deres udvikling og dermed give unge flere muligheder inden for uddannelse, arbejde, sundhed, sociale aktiviteter og fritidsaktiviteter,

OPFORDRER MEDLEMSSTATERNE TIL I OVERENSSTEMMELSE MED NÆRHEDSPRINCIPPET OG PÅ DE RELEVANTE NIVEAUER

18. at fremme tværsektorielle tilgange, når der udarbejdes ungdomspolitikker og dertil knyttede strategier med det formål at mindske ulighederne mellem byer og landdistrikter og fjerntliggende områder

19. hvor det er hensigtsmæssigt, at lade handlingsplaner eller foranstaltninger, der afspejler de unges perspektiv og synspunkter i landdistrikter og fjerntliggende områder, indgå i relevante strategier og politikker. Disse handlingsplaner og foranstaltninger bør udvikles på grundlag af viden, dokumentation, bedste praksis, høringer af unge samt indsamlede data, bl.a. opdelt efter køn, handicap og andre relevante perspektiver, navnlig når de relevante tjenester og/eller infrastrukturer mangler eller trænger til forbedring

20. at fremme effektive tværkommunale samarbejdsmodeller vedrørende unge i landdistrikter og fjerntliggende områder og derved øge bevidstheden og udveksle bedste praksis og dokumentation blandt forskellige tjenesteudbydere

21. at fremme og lette aktivt medborgerskab og meningsfuld inddragelse af unge med forskellig baggrund i landdistrikter og fjerntliggende områder i beslutninger vedrørende spørgsmål, der berører dem, ved hjælp af passende redskaber, f.eks. lokale ungdomsråd og innovative/alternative deltagelsesmåder at fremme samarbejdet mellem alle relevante forvaltningsniveauer, hvor det er passende, og samtidig gennemføre offentlige høringer (analoge eller digitale) med henblik på at indgå i en dialog med unge at tilskynde de offentlige myndigheder til at gøre arbejdet i ungdomsledede organisationer lettere samt at støtte de relevante aktører, der udfører aktiviteter inden for ungdomsarbejde på alle niveauer, herunder opsøgende ungdomsarbejde

22. yderligere at fremme og forbedre forståelsen, dialogen og solidariteten mellem generationerne for at støtte gensidigt fordelagtige udvekslinger mellem dem og tilskynde unge til at engagere sig aktivt og forblive aktivt engageret i det lokale liv i landdistrikter og fjerntliggende områder, herunder i familielandbrug

23. yderligere at fremme tilgængelige volontør- og solidaritetsaktiviteter som et redskab til social inklusion af alle unge, især i landdistrikter og fjerntliggende områder

24. at optrappe indsatsen for at sikre regelmæssige, bæredygtige og økonomisk overkommelige offentlige transportmidler for at forbedre forbindelserne mellem byer og landdistrikter og fjerntliggende områder

25. at forbedre IT-infrastrukturen, hvor det er relevant, herunder højhastighedsbredbåndsforbindelser, så flere får adgang til at bruge digitale teknologier og tjenester

26. om nødvendigt at fremme oprettelsen af rum for unge ( 20 ) eller, hvor det er relevant, at opgradere eksisterende rum samt fjernadgang for unge i landdistrikter og fjerntliggende områder til forskellige typer tjenester, herunder ungdomsarbejdstjenester, f.eks. digitalt og intelligent ungdomsarbejde desuden at tilskynde til etablering af forskellige mobile tjenester, f.eks. i forbindelse med fritidsaktiviteter og rådgivning, samt multifunktionelle servicecentre;

OPFORDRER MEDLEMSSTATERNE OG EUROPA-KOMMISSIONEN TIL INDEN FOR DERES RESPEKTIVE KOMPETENCEOMRÅDER

27. at fremme synergier mellem forskellige EU-initiativer og -instrumenter på og uden for ungdomsområdet, f.eks. Erasmus+, ungdomsgarantien, Det Europæiske Solidaritetskorps, Den Europæiske Socialfond eller EU's Interreg ( 21 ) , for at nå bedre ud til de unge i landdistrikter og fjerntliggende områder, give dem lettere adgang til disse programmer og forenkle administrationen og derved tackle deres udfordringer

28. at tilskynde til udveksling af bedste praksis ved udnyttelsen af mulighederne i ungdomsrelaterede programmer og politikker såsom Erasmus+, Det Europæiske Solidaritetskorps og ungdomsgarantien samt andre relevante EU-instrumenter som f.eks. Den Europæiske Landbrugsfond for Udvikling af Landdistrikterne og Den Europæiske Fond for Regionaludvikling med henblik på at forbedre beskæftigelsesegnetheden, mobiliteten og deltagelsen samt fremme EU's værdier ( 22 ) , at udveksle erfaringer om solidaritet og lokaludvikling, især i krisetider, samt at øge den sociale samhørighed i landlige eller fjerntliggende lokalsamfund

29. at tilrettelægge gensidige læringsaktiviteter, f.eks. seminarer, peerlæringsaktiviteter eller andre relevante former for formelt og ikkeformelt samarbejde, som kan inddrage interessenter fra forskellige politikområder, herunder unge med forskellig geografisk og kulturel baggrund, med henblik på at undersøge det tværsektorielle og intraregionale samarbejde om adgangen til tjenester

30. yderligere at fremme landdistrikters og fjerntliggende områders tiltrækningskraft ved at lægge særlig vægt på deres fordele og muligheder, når det gælder tilgængelige naturressourcer, hvor det er relevant, og en bæredygtig udnyttelse heraf med henblik på at øge bevidstheden om potentialet for iværksætteraktiviteter og aktiviteter inden for den sociale og solidariske økonomi ( 23 ) , idet der tages hensyn til, at eksisterende landbrugsaktiviteter, hvor det er relevant, i videst omfang bør bevares og fremmes

31. at gøre mere for at øge unges erhvervsmæssige viden, færdigheder, kompetencer og selvtillid, hvor det er relevant med fokus på unge kvinder ( 24 ) , når det gælder potentialet for iværksætteraktiviteter og aktiviteter inden for den sociale og solidariske økonomi i landdistrikter og fjerntliggende områder

32. at tage hensyn til miljøet og klimaændringer og navnlig de seneste videnskabelige rapporter om begge dele, når fremtidige ungdomsrelaterede politikker og foranstaltninger for landdistrikter og fjerntliggende områder udformes, og om nødvendigt sikre relevant uddannelse og adgang til information for at øge bevidstheden og fremme deltagelsen i miljø- og klimaspørgsmål blandt unge i landdistrikter og fjerntliggende områder

33. om nødvendigt at optrappe indsatsen for at tilskynde unge til at deltage i landbrugsaktiviteter ( 25 ) og andre økonomiske aktiviteter i landdistrikter og fjerntliggende områder ved hjælp af f.eks. etableringsstøtte, indkomstincitamenter, unges egne initiativer og målrettet uddannelse

34. at tilskynde til samarbejde mellem relevante interessenter med det overordnede mål at sikre retten til inkluderende uddannelse og livslang læring af høj kvalitet for unge i landdistrikter og fjerntliggende områder, særlig med henblik på at mindske skolefrafald og øge mulighederne for lige adgang til uddannelse og arbejde

35. at fremme mulighederne for digital uddannelse og ikkeformel læring og ungdomsarbejde for at forbedre det generelle digitale færdigheds- og kompetenceniveau og undgå, at unge i landdistrikter og fjerntliggende områder isoleres, og for at afbøde virkningerne af en krise som covid-19 ved f.eks. at lette adgangen til internettet og IKT ( 26 ) -udstyr, hvor det er relevant, i alle landdistrikter og fjerntliggende områder

36. at fremme samarbejdet mellem EU's landdistrikter og fjerntliggende grænseområder ved at drage fordel af relevante programmer som f.eks. EU's Interreg for at give unge bedre muligheder lokalt

37. fortsat at overveje og reflektere over spørgsmål, der berører unge i landdistrikter og fjerntliggende områder, i forbindelse med gennemførelsen af nuværende — og udviklingen af nye — initiativer, f.eks. en langsigtet vision for landdistrikterne, og, hvor det det er relevant, i forbindelse med aktiviteter i tilknytning til konferencen om Europas fremtid, det europæiske uddannelsesområde senest i 2025, den ajourførte handlingsplan for digital uddannelse, klimapagten samt en styrket ungdomsgaranti, et europæisk uddannelsesområde inden 2025, den ajourførte handlingsplan for digital uddannelse, klimapagten samt en styrket ungdomsgaranti;

OPFORDRER EUROPA-KOMMISSIONEN TIL

38. at overveje forskning og analyse ved hjælp af eksisterende redskaber såsom Youth Wiki og indsamle data (opdelt efter bl.a. køn, handicap og andre relevante perspektiver) om spørgsmål, der vedrører de unge og deres trivsel i landdistrikter og fjerntliggende områder, med henblik på at bidrage til at styrke viden, dokumentation og data, der kan påvirke politikker på alle niveauer, idet der også tages hensyn til behovet for eventuelle overvågningsmekanismer

39. at fremme synergier mellem EU's ungdomspolitik og andre relevante EU-politikker og -programmer, f.eks. hvad angår udvikling af landdistrikterne, landbrug og social samhørighed, herunder ved at fremme udbredelsen af resultaterne fra EU's ungdomsdialog i denne henseende

40. at tage behørigt hensyn til de udfordringer, som unge i landdistrikter og fjerntliggende områder står over for, i forbindelse med aktiviteterne under ungdomspartnerskabet mellem Den Europæiske Union og Europarådet ( 27 )

OPFORDRER EU'S UNGDOMSSEKTOR (28) TIL

41. at bidrage til indsatsen for at øge bevidstheden blandt de unge og den brede befolkning i landdistrikter og fjerntliggende områder om mulighederne i deres lokalsamfund med henblik på dels at fremme arbejdsrelaterede og faglige muligheder, dels at anvende de tilgængelige foranstaltninger i sektoren til at bekæmpe stereotyper om unge på landet og proaktivt fremme et positivt billede af unge i landdistrikter og fjerntliggende områder

42. at gøre optimal brug af mulighederne i Erasmus+, Det Europæiske Solidaritetskorps og andre relevante EU-programmer for at virkeliggøre det fulde potentiale hos unge mænd og kvinder i landdistrikter og fjerntliggende områder.

(1) Vedtaget af Det Europæiske Råd den 20. juni 2019.

(2) Ifølge Eurostats database i 2018 boede 49,2 % af de unge i alderen 15-24 år i landdistrikterne (befolkning i EU-28 efter uddannelsesniveau, køn, alder og urbaniseringsgrad (%)).

(3) https://espas.secure.europarl.europa.eu/orbis/sites/default/files/generated/document/en/ESPAS_Report2019.pdf (Global trends to 2030 — Challenges and Choices for Europe, ESPAS, april 2019).

(4) https://www.unece.org/fileadmin/DAM/pau/age/Policy_briefs/ECE-WG1-25.pdf (UNECE Policy Brief on Ageing No. 18 (2017)).

(5) https://ec.europa.eu/commfrontoffice/publicopinion/index.cfm/Survey/getSurveyDetail/instruments/FLASH/surveyKy/2224. (Eurobarometer 478).

(6) Jf. fodnote 3.

(7) Jf. definitionerne af »landdistrikter« og »fjerntliggende områder« i bilaget.

(8) Andelen af personer, der er tynget af høje boligudgifter, er lavere i EU's landdistrikter (European statistics on regions and cities, 2018).

(9) Eurofound (2019), Is rural Europe being left behind?, European Quality of Life Survey 2016, Den Europæiske Unions Publikationskontor, Luxembourg.

(10) Beboede små øer, der ikke er regioner i den yderste periferi eller oversøiske lande og territorier, men som er vanskeligt tilgængelige, fordi der mangler broer eller kun er begrænset luft- og søtransport eller andre lignende faktorer (jf. definitionen af »fjerntliggende områder« i bilaget).

(11) Dem, der opført i artikel 349 i TEUF.

(12) Dem, der opført i bilag II til TEUF.

(13) Kvinder i EU's landdistrikter udgør under 50 % af den samlede befolkning i landdistrikterne, og de udgør 45 % af den erhvervsaktive befolkning. Ifølge analysen er kvinders beskæftigelse i EU's landdistrikter (i alderen 15-64 år) steget med næsten 2 % i perioden 2013-2017 (The professional status of rural women in the EU, Europa-Parlamentet, 2019).

(14) https://mdomsp.gov.hr/UserDocsImages/Vijesti2020/Creating%20Opportunities%20for%20Youth%20-%20outcomes%20report%2027%20mar%202020.pdf.

(15) NEET: not in education, employment or training.

(16) https://ec.europa.eu/eurostat/statistics-explained/index.php/Statistics_on_young_people_neither_in_employment_nor_in_education_or_training#NEETs:_analysis_by_degree_of_urbanisation.

(17) https://ec.europa.eu/eurostat/statistics-explained/index.php/Archive:Impact_of_the_economic_crisis_on_unemployment.

(18) Jf. definitionen i bilaget.

(19) Jf. definitionen i bilaget.

(20) Jf. definitionen i bilaget.

(21) https://interreg.eu.

(22) Som fastlagt i artikel 2 i TEU.

(23) Jf. definitionen i bilaget.

(24) Jf. fodnote 13.

(25) For eksempel drives kun 6 % af alle landbrugsbedrifter i EU af landbrugere under 35 år, og det er en stor udfordring at få flere unge til at begynde at drive landbrug (https://ec.europa.eu/info/food-farming-fisheries/key-policies/common-agricultural-policy/income-support/young-farmers_da).

(26) Informations- og kommunikationsteknologi.

(27) https://pjp-eu.coe.int/en/web/youth-partnership.

(28) Jf. definitionen i bilaget.